
Riigihanke „Narva linna siseste kergliiklusteede projekteerimistööd“ avatud hankemenetluse korraldamine 
1. Asjaolud ja menetluse käik

Narva Linnavalitsuse 30.12.2014 korraldusega nr 1601-k „Narva linnapiirkonna kergliiklusteede võrgustiku projekteerimistööd“ avatud hankemenetluse korraldamine“ algatati nimetatud hankemenetlus (riigihanke nr 158506), mille tulemused kinnitati Narva Linnavalitsuse 24.03.2015 korraldusega nr 271-k. Narva Linna Arendus ja Ökonoomika Amet sõlmis edukaks tunnistatud pakkujatega vastavad projekteerimistööde lepingud kõigis kolmes hanke osas. 10.07.2015 taganes Narva Linna Arenduse ja Ökonoomika Amet 30.04.2015 sõlmitud töövõtulepingust nr 5.1-6/16/2015 Osa 3 (Narva linna siseste kergliiklusteed) kohta seoses Töövõtja poolse lepingu rikkumistega ning Töövõtja võimetusega lepingulised kohustused täita. Seega on vajalik läbi viia uus hankemenetlus Narva linna siseste kergliiklusteede projekteerimistööde hankimiseks.
Narva linna kergliiklusteed moodustavad oluline osa Narva linnapiirkonna jalg- ja jalgrattateede võrgustikust, mida on kavas arendada Ida-Viru linnapiirkondade jätkusuutliku arengu meetme raames.  Vastav projekti ettepanek sai linna poolt 17.07.2015 esitatud meetme tegevuskava lülitamiseks.
Narva linna siseste kergliiklusteede projekteerimistööd hõlmavad ehitusprojektide ning liikluskorraldusprojektide koostamist Narva linna sisestel tänavalõikudel peamiste liikumiste suundadel. Projekteerimistööde maht on ca 31,87 km kergliiklusteid. 
Projekteerimistööd teostatakse vastavuses järgmiste projekteerimistingimustega:

· Narva Linnavalitsuse 19.12.2014 korraldusega nr 1435-k kinnitatud projekteerimistingimused (Narva linna kergliiklusteede võrgustiku rajamine);

· Narva Linnavalitsuse Arhitektuuri- ja Linnaplaneerimise Ameti 12.11.2014 kiri nr 1-14111261-2.

Narva Linna Arenduse ja Ökonoomika Amet teeb ettepaneku algatada „Narva linna siseste kergliiklusteede projekteerimistööd“ avatud hankemenetlus e-hankena riigihangete seaduses sätestatud korras. 
Hanke eeldatav maksumus on 148 023 eurot (käibemaksuta). Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse riigihanke konkursikomisjoni esimehega.
2. Õiguslikud alused

Riigihangete seaduse [RHS] § 10 lg 1 p 2 alusel riigihangete seaduses sätestatud korda on kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. RHS § 2 lg 2 kohaselt, riigihangeteks riigihangete seaduse tähenduses on muu hulgas hankija poolt asjade ja teenuste soetamine. Vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" § 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. Vastavalt RHS § 23 lg 2  kohaselt osadeks jaotatud riigihanke iga osa kohta hankelepingu sõlmimisel kohaldatakse kõigi osade summeeritud eeldatava maksumusega hankelepingu sõlmimisele kohaldatavat korda.
3. Otsus

3.1. Algatada  riigihanke „Narva linna siseste kergliiklusteede projekteerimistööd“ avatud hankemenetlus e-hankena, vastavalt juurdelisatud hankedokumentidele.
3.2. Määrata ülalnimetatud riigihankes hankijaks Narva Linna Arenduse ja Ökonoomika Amet ning riigihanke eest vastutavaks isikuks Narva Linna Arenduse ja Ökonoomika Ameti direktor Georgi Ignatov. 

3.3. Volitada Narva Linna Arenduse ja Ökonoomika Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga  hankeleping.

4. Rakendussätted

4.1. Korraldus jõustub seaduses sätestatud korras.

4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

